ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ՀՈՒՆԻՍԻ 5-Ի N 717-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

Իրավական ակտի ընդունման անհրաժեշտությունը. 
Նախագծով նախատեսվում է փոփոխություններ կատարել ՀՀ կառավարության 05.06.2025թ-ի N 717-Ա որոշման մեջ՝ փոփոխելով ՀՀ Շիրակի մարզի Գյումրու թիվ 11 հիմնական դպրոցի մասով սահմանված թույլտվության սահմանաչափը։

Ընթացիկ իրավիճակը և խնդիրները.
ՀՀ Շիրակի մարզի Գյումրու թիվ 11 հիմնական դպրոցի վերանորոգման համար պատվիրատու է սահմանված Հայաստանի տարածքային զարգացման հիմնադրամը, որի կողմից կնքվել է թիվ ՀՏԶՀ-ԴՎՀԲՄ-ԱՇՁԲ-2024/21 պայմանագիրը՝ 515,940.0 հազար դրամով: 
Շինարարական աշխատանքների կատարման ընթացքում ի հայտ են եկել մի շարք խնդիներ, մի շարք աշխատանքների կատարումից հետո պարզ են դարձել չներառված այլ աշխատանքներ կատարելու անհրաժեշտությունը, ինչի պատճառով անհնար է դարձել աշխատանքների հետագա ընթացքը։ Նշված խնդիրների կարգավորման և դպրոցի վերանորոգման շինարարական աշխատանքները պատշաճ և սեղմ ժամկետներում կազմակերպելու նպատակով՝ վերանայվել են ծավալաթերթ/թերությունների ակտը և նախահաշվային փաստաթղթերը, կազմվել լրացուցիչ աշխատանքների նախահաշիվ,  որի արդյունքում պայմանագրի գինը ՀՀ կառավարության 05.06.2025թ-ի N 717-Ա որոշմամբ (այսուհետ՝ Որոշում) թույլատրվել է ավելացնել 319,195,459.4 ՀՀ դրամով կամ 61.87%-ով։ Որոշման հիմքով կնքվել են թիվ 2, 3/1 և 6/2 համաձայնագրերը, որոնցով պայմանագրի գինը դարձվել է 834,098,327.0 ՀՀ դրամ։
Աշխատանքների կատարման ընթացքում կրկին անհրաժեշտություն է առաջացել ծավալաթերթ-նախահաշվում կատարելու որոշակի փոփոխություններ և լրացումներ, մասնավորապես՝ կապված տարածքի բարեկարգման, էլեկտրալուսավորության, ցանկապատման և այլ աշխատանքներում ծավալների փոփոխության հետ, ինչպես նաև լրացուցիչ աշխատանքների ավելացման հետ, մասնավորապես՝ նկուղային հարկի վերանորոգման և բակի բարեկարգման, ջրահեռացման խողովակների, լուսատուների, բռնակների, բարդ փականների, պատուհանի ցանցերի  տեղադրման, բնահողի հանման, բետոնե հենապատի իրականցման, կախովի առաստաղի իրականացման հետ և այլն։
Կատարված վերոնշյալ փոփոխությունների արդյունքում Պայմանագրի ծավալաթերթ-նախահաշվի արժեքը ավելանում է ևս 71,378,935.5 ՀՀ դրամով և կազմում է 905,477,262.5 ՀՀ դրամ, ինչը Պայմանագրի սկզբնական՝ 515,940,000․0 ՀՀ դրամ արժեքից ավել է 389,537,262.5 ՀՀ դրամով, կամ 75.5%ով (տե՛ս ստորև)։

«Գյումրու թիվ 11 հիմնական դպրոց» ՊՈԱԿ-ի նախնական և փոփոխված արժեքների համեմատական աղյուսակ
	Պայմանագրային սկզբնական արժեք
/հազար դրամ/
	Ծավալների ավելացում, համաձայնագիր թիվ 2 /հազար դրամ/
	Ծավալների ավելացում, համաձայնագիր թիվ 3/1
/հազար դրամ/
	Ծավալների ավելացում, համաձայնագիր թիվ 6/2
/հազար դրամ/
	Ծավալների ավելացում, ավարտական ճշգրտում 1
/հազար դրամ/
	Ծավալների ավելացում, ավարտական ճշգրտում 2՝ նկուղային հարկի վերանորոգում և բակի բարեկարգում
/հազար դրամ/
	Պայմանագրային ընդհանուր փոփոխված արժեք
/հազար դրամ/
	Նախահաշվային/Պայմանագրային ընդհանուր տարբերություն
/հազար դրամ/
	Պայմանագրային արժեքի ավելացում
/տոկոս/

	515,940.0
	219,861.136
	12,709.455
	85,587.736
	50,901.565
	20,477.371
	905,477.263
	389,537.263
	75.5%



Ելնելով վերոգրյալից և նպատակ ունենալով ապահովելու ՀՀ Շիրակի մարզի Գյումրու թիվ 11 հիմնական դպրոցի վերանորոգման շինարարական աշխատանքների պատշաճ կատարումը` Նախագծով առաջարկվում է բարձրացնել Որոշմամբ Գյումրու թիվ 11 հիմնական դպրոցի վերանորոգման աշխատանքների համար ամրագրված սահմանաչափը՝ այն դարձնելով 75.5%։
Հարկ է նաև նշել, որ նորոգվող դպրոցների մասով լրացուցիչ և/կամ փոխարինվող աշխատանքների կատարումը, Հայաստանի Հանրապետության  կառավարության 2015 թվականի մարտի 19-ի N 596-Ն որոշմամբ հաստատված կարգին համապատասխան, չի պահանջում նախագիծ և հետևաբար՝ շինարարության թույլտվություն։ Բացի այդ, ծավալների ավելացումը և/կամ համադրումը չի ենթադրում նաև կնքված պայմանագրերում տեխնիկական բնութագրի փոփոխություն։
Կարգավորման նպատակը և բնույթը.
Նախագծի ընդունմամբ ակնկալվում է ապահովել ՀՀ կառավարության մինչև 2026թ-ը 300 դպրոցի կառուցման, վերակառուցման, հիմնանորոգման ծրագրի շրջանակներում դպրոցների նորոգման աշխատանքների պատշաճ շարունակական իրականացումը ։

Նախագծի մշակման գործընթացում ներգրավված ինստիտուտները և անձինք.
ՀՀ կրթության, գիտության, մշակույթի և սպորտի նախարարության մասնագետները: 
[bookmark: _Hlk109134718]
Իրավական ակտի կիրարկման դեպքում ակնկալվող արդյունքը. 
Որոշման ընդունման արդյունքում կապահովվի ՀՀ Շիրակի մարզի Գյումրու թիվ 11 հիմնական վերանորոգման աշխատանքների ամբողջականությունը։
Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.
[bookmark: _GoBack]«Հայաստանի Հանրապետության կառավարության 2025 թվականի հունիսի 5-ի N 717-Ա որոշման մեջ փոփոխություններ կատարելու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության 2026թ-ի պետական մարմնի բյուջեում առաջանում է ծախսերի ավելացում 71,378.935 հազար դրամի չափով, որը կֆինանսավորվի 1236 ծրագրի 32004 միջոցառման շրջանակներում։
Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.
Նախագիծը բխում է ՀՀ կառավարության 18.11.2021թ. N 1902-Լ որոշմամբ հաստատված ՀՀ կառավարության 2021-2026 թվականների գործունեության միջոցառումների ծրագրի 8-րդ կետից՝ «կառուցել, հիմնանորոգել և վերանորոգել առնվազն 300 հանրակրթական ուսումնական հաստատություններ...»։

Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.
1. Այլ իրավական ակտերում փոփոխությունների և/կամ լրացումների անհրաժեշտությունը.
Չի առաջացնում:
2. Միջազգային պայմանագրերով ստանձնած պարտավորությունների հետ համապատասխանությունը.
Համապատասխանում է:

Այլ տեղեկություններ.
Չկան:

